น้ำมันร่วงกว่า2$/ดาวโจนส์,ทองคำปิดพุ่ง
หุ้นดาวโจนส์ปิดพุ่ง 349.44 จุด คลายกังวลเงินเฟ้อ ด้านราคาน้ำมันร่วง 2.59 ดอลาร์ หลัง อียูส่อเค้าไม่คว่ำบาตรน้ำมัน รัสเซีย ขณะที่ทองคำบวกแรง 24.90 ดอลลาร์
25 มี.ค. 2565

ดัชนีเฉลี่ยอุตสาหกรรมดาวโจนส์ปิดที่ 34,707.94 จุด เพิ่มขึ้น 349.44 จุด หรือ +1.02%, ดัชนี เอสแอนด์พี 500 ปิดที่ 4,520.16 จุด เพิ่มขึ้น 63.92 จุด หรือ +1.43% และดัชนี แนสแดค ปิดที่ 14,191.84 จุด เพิ่มขึ้น 269.23 จุด หรือ +1.93%ตลาดหุ้นนิวยอร์กดีดตัวขึ้น หลังจากราคาน้ำมันดิบเวสต์เท็กซัส (WTI) ตลาดนิวยอร์กปรับตัวลงกว่า 2% ซึ่งช่วยให้นักลงทุนคลายความวิตกเกี่ยวกับภาวะเงินเฟ้อ และการเร่งปรับขึ้นอัตราดอกเบี้ยของธนาคารกลางสหรัฐ (เฟด)สัญญาน้ำมันดิบเวสต์เทกซัส (WTI) ตลาดนิวยอร์ก งวดส่งมอบเดือนพฤษภาคม ลดลง 2.59 ดอลลาร์ ปิดที่ 112.34 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนพฤษภาคม ลดลง 2.57 ดอลลาร์ ปิดที่ 119.03 ดอลลาร์ต่อบาร์เรล หลังมีรายงานว่าสหภาพยุโรป (EU) ยังไม่สามารถตกลงกันได้เกี่ยวกับแผนการคว่ำบาตรน้ำมันของรัสเซีย รวมทั้ง การส่งออกน้ำมันจากบริษัท แคสเปียน ไปป์ไลน์ คอนซอร์เทียม (CPC) ในคาซัคสถาน อาจจะเริ่มกลับมาดำเนินการได้บางส่วนในไม่ช้านี้ราคาทองคำโคเม็กซ์งวดส่งมอบเดือนเมษายน เพิ่มขึ้น 24.90 ดอลลาร์ ปิดที่ 1,962.20 ดอลลาร์ต่อออนซ์